 ካብቶም ሰለስተ ደቆም ሓደ መንእሰይ ጸጋይ ገብረመድህን ኣብዚ እዋን ኣብ ቢሮ ሳይንስን ቴክኖሎጅን ትግራይ ብሞይኡ ተቖጺሩ ዝሰርሕ ዘሎን ን12 ዓመታት ኣባል ህወሓት ዝነበረንዩ ኣብ 2009 ዓም ኣቆጻጽራ ግእዝ ግን ኣካይዳ ኢህወዴግ ስለዘይጠዓመኒ ካብቲ ውድብ ንባዕለይ ኣግሊለየ ይብል ንሱ ኣብዚ ሕዚ እዋን ናይ ዝኾነ ይኹን ውድብ ፖለቲካ ኣባል ከምዘይኮነን ኣብ ማሕበራዊ ሚድያ ፌይስቡክ ግን ዝመሰሎ ፖለቲካዊ ኣረኣእያ ከምዝጽሕፍ እዩ ዝዛረብ ንሱ ኮነ ካልኦት ክልተ ኣሕዋቱ ብሰንኪ እቲ ኣብ ፌይስቡክ ዝጽሕፍዎ ሓሳባት ወለዱ ብሓለፍቲ ቤት ጽሕፈት ህወሓት እታ ወረዳ ተወሊዱ ኣብ ዝዓበየሉ ወረዳ እንዳባጻሕማ ኣብ ቅድሚ ህዝቢ ደው ኣቢሎም ወለዲ ባንዳታት ተባሂሎም ክሸማቐቑን ክሓንኩን ዝተገበረሉ ኣካይዳ ጸረ ደሞክራስን ናይ ድሑር ፖለቲካ መርኣያን ከምዝኾነዩ ዝገልጽ ብፍላይ ሰባት ናብ ወላዲቱ ሊኢኾም እቶም ቆልዑት ዘይትምዕድዎም ኣይናይ ዘርእናን እኮ እናበሉ ካብ ማሕበረሰብ ከም እትግለል ይገብርዋ ከምዘለዉ ምስ ቢቢሲ ኣብዝገበሮ ቃለ መሕትት ሓቢሩ ቢቢሲ ብዛዕባ እቲ ዝተብሃለ ቅርታ ንምጽራይ ናብ ሓላፊ ቤት ጽሕፈት ህወሓት ኣቶ ተኽለብርሃን መስፍን ደዊሉ ነይሩ ኣቶ ተኽለብርሃን እቲ ብኣቶ ጸጋይ ገብረመድህን ዝቐረበ ሓሳብ ካብ ሓቂ ዝረሓቐን ጸለመን ከምዝኾነ ድሕሪ ምግላጽ ውድቡ ህወሓት ደሞክራስያዊ ስርዓት ንኽዕንብብ ይሰርሕ ከምዘሎን ሰባት ኣብተን ኣብ ትግራይ ተመስሪተን ዘለዋ ውድባት ፖለቲካ ኣትዮም ከም ቃሕትኦም ክቃለሱ ዝኸልከለ ከምዘየለ እዩ ዝዛረብ ኣስዒቡ ድማ ብሽም ናጽነት ሚድያ ሰብ ኣብ ማሕበራዊ ሚድያ ኣጸልሚቱ ከምድላዩ ክጽሕፍ ኣለዎ ማለት ግን ከምዘይኮነ እዩ ዝካታዕ ከም ሓበሬታ ኣቶ ተኽለብርሃን ንሕና ስራሕና ኢና ሰሪሒና ንሳቶም ልዕሊ 18 ዓመት ስለዝኾኑ ንወለዶም ደው ኣቢልና እነዛርበሉ ምኽንያት የለን ብስሩ እውን ከምኡ ኣይገበርናን የጸልሙና እዮም ዘለዉ እንተደሊኹም ብሞንገኛ ኣካል መጺኢኹም ኣጻርይዎ ክብል ተዛሪቡ ጋዜጠኛ ቢቢሲ ናይ ክልቲኣቶም ሓበሬታ ሒዙ ናብ ወላዲ ኣቶ ጸጋይ ናብ ኣቶ ገብረመድህን ወልደኣረጋይ ምስደወለ ወለደይ ሓሶትን ስርቅን ነውሪ እዩ ኢሎም ስለዘዕበዩኒ ተመስገን ፈጣሪ እየ ዝብል እንተ ንደቀይ ግን ኣምሂረዮም እየ ይኹን እምበር ብብጹሕ ውላድካ ኣይትምሓል ከምዝበሃል ደቀይ እቲ ትምህርቶም ግዲዩ ከምኡ ዝብሎም ኮይኑስ ጸረ ህወሓትዮም ንመራሕቲ ህወሓት የጸልሙዮም ተባሂሎም ኣብ ቅድሚ ህዝቢ እንትቃልዑ ምጻር ስኢነ ባዕለይ በርደግ ኢለ እዞም ቆልዑት ብሕጊ ይጠየቑለይ ኢለ እውን ተዛሪበ እየ ደው በል ዝበለኒ ኣካል ግን ኣይነበረን ኢሎም ባንዳታት እናበሉ ዝጥቅኑ መራቲ ዓቕሚ ዘይብሎምዮም! 